[Mandolina kapetana Corellija](https://www.google.hr/url?sa=t&rct=j&q=&esrc=s&source=web&cd=2&cad=rja&uact=8&ved=0CCYQFjAB&url=http%3A%2F%2Fwww.najboljeknjige.com%2Fcontent%2Fknjiga.aspx%3FBookID%3D1108&ei=uFKaVbXfF8S9swH2hLHYDg&usg=AFQjCNFO1uirkbGpDJHbVZCGIiO1s6ZeUA&sig2=ykXwuZSQc8Dl6jc_LrQ-jQ&bvm=bv.96952980,d.bGg), Louis de Bernièresa

 Roman *Mandolin kapetana Corellija*, britanskog pisca Louisea de Bernieresa jedna je od onih knjiga kojoj se možete vraćati više puta. Ja sam je davne 1997. godine prvi put pročitala, na engleskom jeziku ,i shvatila kako se radi o još jednom romanu kojem se mogu vraćati više puta. Sve me u tom romanu oduševilo: priča, likovi, mjesto radnje, a s obzirom kako je riječ o ratnom vremenu nisam očekivala kako će i to teško vrijeme moći oslikati s toliko topline pa čak i s dozom humora. Kada sam prije više od desetak godina s radoznalošću pogledala i film (uvijek se javlja ono pitanje koliko će film moći vjerno preslikati tako dobro ispričanu priču), shvatila sam kako je film, uz naravno male različitosti, dočarao atmosferu romana, ali i dodao fantastičen slike Kefalonije, idiličnog grčkog otoka u Jonskom moru koji je bogat prirodnim ljepotama, ali iživopisnom prošlošću. Tada sam odlučila ponovno pročitati knjigu, ali na hrvatskom jeziku (u međuvremenu je prevedena) i s oduševljenjem je opet pročitala.

*Knjiga je istovremeno zabavna i duboko potresna*", napisao je kritičar Andrew Post ("Literary review")... Ovaj roman ima sve čak i elemente (dramaturgiju) grčke tragedije.

*Citat isz knjige*

*Ja sam doktor, ali i muškarac koji je dosta toga vidio i proživio,* reče doktor*. Ljubav je oblik ludila s vrlo preciznim kliničkim simptomima koji se često ponavljaju. Pocrveniš u njegovoj prisutnosti, vrzmaš se tamo gdje očekuješ da će se pojaviti, pomalo si mutava, smiješ se previše i bez razloga, postaješ odvratno ženskasta, a on smiješno galantan. I ti si malo poblesavila. Neki dan poklonio ti je ružu, a ti si je stavila u moju knjigu simptoma. Da nisi zaljubljena i da si razumnija, stavila bi je u neku drugu knjigu kojom se ne koristim svaki dan.Mislim da je sasvim prikladno što se ruža našla u poglavlju o erotomaniji.*

Pelagija nasluti da će joj se svi snovi iznenada srušiti. Sjeti se povjerljivoga savjeta svoje tetke: Ako žena želi postići uspjeh, prisiljena je plakati, neprestano prigovarati ili se srditi... Pelagija pokuša plakati, no fizički je u tome spriječi sve veća panika.Odjednom ustane, pa jednako naglo sjedne. Slutila je da će se pod njom otvoriti ponor, a vojska Turaka u obličju njezina oca spremno će je gurnuti niz provaliju. Njegovo hladno seciranje njezina srca kao da je već raspršilo čaroliju u njezinoj mašti.

No doktor Iannis joj stegne ruku, već se kajući zbog svojega grubog humora, a na sažaljenje ga potakne i sama nesporna činjenica da je dan opet prekrasan. Vršak jednog kažiprsta zarotira oko jednoga brka i hladno zapazi nastojanje svoje kćeri da proizvede suzu. Započne podulji monolog...

*Još nešto. Ljubav je prolazno ludilo, izbija poput vulkana, a zatim splasne. A kad splasne , moraš donijeti odluku. Trebaš odrediti jesu li vam se korijeni toliko isprepleli da se više ne možete rastati. Jer to je ljubav. Ljubav nije kad ostaneš bez daha, kad si uzbuđena, ljubav nije vječno priznanje vječne strasti, to nije žudnja za neprestanim spavanjem, to nije kad ležiš budna čitavu noć i zamišljaš kako ti ljubi svaki dio tijela. Nemoj se crvenjeti. Govorim ti istinu. To je samo zaljubljenost i to može svaka budala.Sama ljubav je ono što preostaje kad mine zaljubljenost, a to je i vještina i sretna okolnost.To je postojalo izmešu tvoje majke i mene, imali smo korijene koji su podno zemlje težili jedni drugima, i kad je sav dražesni cvat spao s naših grana, ustanovili smo da smo jedno, a ne dva stabla. No katkad latice otpadnu, a korijenje se ne ispreplete. Zamisli da se odrekneš svojega doma i svojega naroda, a nakon samo šest mjeseci, nakon godinu dana, nakon tri godine shvatiš kako stabla nemaju korijenje i kako su se prevrnula. Zamisli očaja, zamisli tamnovanja...*